Jurijs Šeflers

Jurijs Šeflers (; dzimis ) ir ebreju izcelsmes Krievijas, Lielbritānijas, Latvijas un Izraēlas uzņēmējs, miljardieris. Viņam pieder vairākums kapitāldaļu starptautiskā uzņēmumu grupā SPI Group, kas aptuveni 160 valstīs pārdod alkoholu. Kopš 20. gadsimta 90. gadiem viņš ir degvīna zīmolu Stolichnaya un Moskovskaya īpašnieks. Šai grupai pieder arī vairākums Latvijas alkoholisko dzērienu ražotāja "Amber Latvijas balzams" akciju. Forbes 2022. gada martā J. Šeflera īpašumus novērtēja 1,5 miljardu ASV dolāru apjomā. Viņam ir Apvienotās Karalistes un Izraēlas pilsonība.

Krieviju pametis 2002. gadā pēc vairākām tiesvedībām, kurās tika vainots par pasaulslaveno degvīna zīmolu tiesību nelikumīgu iegādi. 2024. gadā Krievija viņu vainojusi ekstrēmismā un Ukrainas bruņoto spēku finansēšanā, konfiscējot viņam piederošās rūpnīcas.

 Dzīvesgājums 
Dzimis Krievijas ebreju ģimenē Orlā. Viņa pirmais uzvārds bija Jurasovs (Юрасов), vēlāk viņš uzvārdu mainīja.

Precējies trīs reizes, tagadējā laulība ir ar krievu modeli Tatjanu Koviļinu, kura savulaik strādāja Victoria's Secret. Viņam ir četri bērni, ģimene pārsvarā dzīvo Ženēvā, Šveicē.

 Nekustamie īpašumi Latvijā 
J. Šefleram pastarpināti pieder Zunda Towers Pārdaugavā, ēkas Pūpolu ielā Jūrmalā un lieli zemes īpašumi Gaiziņa apkārtnē,Cik moderns ir Rīgas debesskrāpis? bna.lv 18/12/2019 tostarp tā sauktā "Ķirsona muiža" pie Viešūra ezera, kuras iepriekšējais saimnieks bija Gunārs Ķirsons.

 Atsauces 

Kategorija:1967. gadā dzimušie
Kategorija:Krievijas uzņēmēji
Kategorija:Apvienotās Karalistes uzņēmēji
Kategorija:S.P.I. Group
Kategorija:Latvijas uzņēmēji